ເຮືອບິນສາຍການບິນອິທິໂອເປັຍ ຕົກລົງໃນທະເລ ຫລັງຈາກບິນຂຶ້ນ ຈາກເດີນທີ່ກຸງເບຣຸດ
ຂ່າວອື່ນໆ: ນາຍົກຣັຖມຸນຕີເຮຕີ ໄປຮ່ວມກອງປະຊຸມນາໆ ຊາດວ່າດ້ວຍການຟື້ນຟູເຮຕີກັບຄືນສູ່ສະພາບເປັນປົກກະຕິ; ຈີນປະຕິເສດບໍ່ມີການພົວພັນໃດໆກັບການໂຈມຕີ
ບັນດາເຈົ້າໜ້າທ່ີການບິນເລບານອນ ກ່າວວ່າ ເຮືອບິນຂອງສາຍການ ບິນອິທີໂອເປັຍ ທ່ີມີຄົນໂດຍສານແລະລູກເຮືອທັງໝົດ 90 ຄົນໄດ້ເກີດ ອຸບັດເຫດຕົກລົງໃນທະເລ Mediterraneanໃນເວລາບໍ່ດົນຫລັງຈາກ ບິນຂຶ້ນຈາກສະໜາມບິນກຸງເບຣຸດຂອງເລບານອນ ທ່າມກາງດິນຟ້າອາ ກາດ ທີ່ມີພາຍຸຝົນຕົກໜັກ ສາຍການບິນ Ethiopian Airlines ກ່າວວ່າມີຄົນ ໂດຍສານ 82 ຄົນ ແລະລູກເຮືອອີກ 8 ຄົນໃນຢູ່ໃນເຮືອບິນໄອພົ່ນໂດຍສານຮຸ່ນ 737 ທ່ີ ໄດ້ຫາຍໂຕໄປຈາກເຄື່ອງ radar ໃນເວລາພຽງບໍ່ເທົ່າໃດນາທີ ຫລັງ ຈາກບິນຂຶ້ນຈາກສະໜາມບິນລະຫວ່າງຊາດກຸງເບຣຸດ ໃນຕອນເຊົ້າວັນ ຈັນມື້ນີ້ ພວກທ່ີເຫັນເຫດການຢູ່ແຄມຝັ່ງທະເລ ລາຍງານວ່າໄດ້ເຫັນ ເຮືອບິນລະເບີດຂຶ້ນເປັນໜ່ວຍໄຟ ເວລາມັນຕົກລົງສູ່ທະເລນັ້ນ ເຮືອບິນລຳນີ້ ກຳລັງຈະເດີນທາງໄປຍັງນະຄອນຫລວງ Addis Ababa ຂອງອິທິໂອເປັຍ ຈາກກຸງເບຣຸດ ປະທານາທິບໍດີເລບານອນ ທ່ານ Michel Suleiman ກ່າວວ່າ ບໍ່ມີ ຮ່ອງຮອຍໃດໆທ່ີສະແດງໃຫ້ເຫັນວ່າ ອຸບັດເຫດນີ້ເກີດຈາກການກໍ່ການ ຮ້າຍ ບັນດາເຈົ້າໜ້າທ່ີກ່າວວ່າ ເບິ່ງຄືວ່າດິນຟ້າອາກາດບໍ່ດີເປັນສາເຫດຫລາຍກ່ວາ ອຸບັດເຫດດັ່ງກ່າວເກີດຂຶ້ນທ່າມກາງທ່ີມີຝົນຕົກໜັກ ແລະພາຍຸໃນເລບານອນ ບັນດາເຈົ້າໜ້າທ່ີເລບານອນ ໄດ້ເລີ້ມທຳການຊອກຄົ້ນຫາແລະຊ່ອຍກູ້ໄພ ພວກເຄາະຮ້າຍແລ້ວ ແຕ່ເຂົາເຈົ້າກ່າວວ່າ ບໍ່ມີຮ່ອງຮອຍໃດໆຂອງ ຜູ້ລອດຊີວິດມາໄດ້ ຢ່າງນ້ອຍ ໄດ້ພົບເຫັນຊາກສົບ 21 ສົບແລ້ວມາ ຮອດປັດຈຸບັນ ນາຍົກຣັຖມຸນຕີ Jean Max Belerive ແຫ້ງເຮຕີ ກຳລັງຢູໃນປະເທດການາດາ ເວລານີ້ ເພື່ອເຂົ້າ ຮ່ວມກອງປະຊຸມນາໆຊາດ ທີ່ຈັດຂຶ້ນເພື່ອວາງແຜນການຟື້ນຟູເຮຕິກັບຄືນສູ່ສະພາບປົກກະຕິ ໃນຂະນະທ່ີພວກພນັກງານຊ່ອຍບັນເທົາທຸກ ສືບຕໍ່ຂຸ້ນຂ້ຽວເຮັດວຽກເພື່ອຈັດສົ່ງເຂົ້າ ປາອາຫານ ນ້ຳດື່ມທ່ີສະອາດ ແລະສະບຽງຢຸກຢາປົວພະຍາດທ່ີຕ້ອງ ການເປັນທ່ີສຸດ ໄປໃຫ້ພວກເຄາະຮ້າຍ ຫລັງຈາກເກີດໄພແຜ່ນດິນ ໄຫວ ຄັ້ງຮ້າຍແຮງເມື່ອ 2 ສັບປະດາຜ່ານມາ ນາຍົກຣັຖມຸນຕີ Stephen Harper ແຫ່ງການາດາເປັນ ເຈົ້າພາບຈັດກອງປະຊຸມດັ່ງກ່າວຂຶ້ນທ່ີນະຄອນ Montreal ທ່ານນາງ Hillary Clinton ຣັຖມຸນຕີການຕ່າງປະ ເທດສະຫະຣັດ ແລະພວກຣັຖມຸນຕີການຕ່າງປະເທດ ຈາກຫລາຍກວ່າສິບປະເທດ ຕລອດທັງຜູ້ຕາງໜ້າຈາກພວກອັງການຕ່າງໆທີ່ບໍ່ພົວພັນກັບຣັຖບານຈະເຂົ້າປະກອບສ່ວນໃນກອງປະຊຸມນີ້ເຊັ່ນກັນ ຣັຖບານເຮຕີກ່າວໃນວັນ ອາທິດວານນີ້ວ່າ ຈຳນວນຜູ້ເສັຍຊີວິດຢ່າງເປັນທາງການຈາກໄພແຜ່ນດິນໄຫວທ່ີໄດ້ທຳລາຍນະ ຄອນຫລວງ Port Au Prince ໃນວັນທີ 12 ມັງກອນເດືອນນີ້ ເພ່ີມຂຶ້ນເຖິງ 150 ພັນຄົນແລ້ວ ຊຶ່ງບັນດາເຈົ້າໜ້າທ່ີ ກ່າວວ່າ ຈຳນວນທ່ີວ່ານີ້ບໍ່ຮວມທັງພວກທ່ີກະຈັດກະຈາຍກັນຢູ່ໃນຂັງເຂດຕ່າງໆ ບັນດາອົງການຊ່ອຍເຫລືອນາໆຊາດ ກ່າວໃນວັນອາທິດວານນີ້ວ່າ ຈະມີການປຸກຄ້າຍຕູບຜ້າໃບຊົ່ວຄາວຂຶ້ນ ເພື່ອເປັນບ່ອນພັກພາອາໄສຊົ່ວຄາວຂອງພວກທ່ີບໍ່ມີທ່ີຢູ່ອາໄສ ໃນນະຄອນຫລວງ Port au Prince ແລະໃນເມືອງ Leogane ຢູ່ທາງກ້ຳຕາເວັນອອກສຽງໃຕ້ຂອງນະຄອນ ຫລວງ ນັ້ນ ຈີນປະຕິເສດວ່າ ບໍ່ມີການພົວພັນໃດໆຂອງຣັຖບານໃນການໂຈມຕີທາງ Internet ຕໍ່ບໍລິສັດຊອກຂໍ້ມູນຍັກໃຫຍ່ Google ຂອງສະຫະຣັດໃນປະເທດຈີນນັ້ນ ແລະກຸງປັກກິງກ່າວວ່າ ກົດລະບຽບຄວບຄຸມລະບົບ Internet ຂອງຕົນ ແມ່ນມີເຫດມີຜົນ ໃນວັນອາທິດວານນີ້ ອົງການຂ່າວຊິນຫົວຂອງທາງການຈີນ ໄດ້ເປີດ ເຜີຍການສັມພາດກັບເຈົ້າໜ້າທ່ີຣັຖບານຈີນສອງຄົນ ກ່ຽວກັບບັນຫານີ້ ຜູ້ນຶ່ງໃນນັ້ນ ຊຶ່ງໄດ້ແກ່ໂຄສົກປະຈຳກະຊວງອຸດສາຫະກັມແລະເທັກໂນໂລຈີດ້ານຂໍ້ມູນຂ່າວສານຂອງຈີນ ກ່າວວ່າການກ່າວຫາຂອງສະຫະຣັດ ທ່ີວ່າຣັຖບານຈີນໄດ້ປະກອບສ່ວນໃນການໂຈມຕີຕໍ່ບໍລິສັດ Googleນັ້ນ ແມ່ນຂາດມູນຄວາມຈິງ ແລະມີວັດຖຸປະສົງເພື່ອໃສ່ຮ້າຍປ້າຍສີຕໍ່ຈີນ ໂຄສົກເວົ້າວ່າ ຈີນຄັດຄ້ານຢ່າງໜັກແໜ້ນຕໍ່ການໂຈມຕີທາງ Internet ແລະກ່າວຕື່ມວ່າ ນະໂຍບາຍວ່າດ້ວຍຄວາມປອດໄພທາງ Internet ຂອງຈີນ ແມ່ນໂປ່ງໃສແລະສເມີຕົ້ນສເມີປາຍ ຕລອດມາ ທະຫານກຳປູເຈັຍແລະໄທໄດ້ປະທະກັນເປັນເວລາສັ້ນໆ ໃນວັນອາທິດ ວານນີ້ ບໍ່ໄກ ຈາກວັດເຂົາພຣະວິຫານທ່ີເປັນບັນຫາຂັດແຍ່ງກັນໃນເຂດ ຊາຍແດນນັ້ນ ຕ່າງຝ່າຍຕ່າງກ່າວຫາກັນວ່າ ເປັນຜູ້ຍິງປືນໃສ່ກ່ອນໃນການປະທະກັນ ຊຶ່ງຢູ່ຫ່າງຈາກວັດເຂົາພຣະວິຫານໄປທາງທິດຕາເວັນອອກປະມານ 20 ຫລັກກິໂລແມັດ ໂຄສົກກອງທັບຈາກທັງສອງ ຝ່າຍ ຕ່າງກໍກ່າວວ່າບໍ່ໄດ້ມີຜູ້ຄົນເສັຍຊີວິດ ແລະວ່າພວກເຈົ້າໜ້າທ່ີ ຈາກທັງສອງຝ່າຍໄດ້ພົບປະກັນເປັນເວລາສັ້ນໆ ຫລັງຈາກການປະທະ ກັນ ເພື່ອທຳການໂອ້ລົມສົນທະນາກັນກ່ຽວກັບເຫດການທ່ີວ່ານີ້ ອົງການຂ່າວໄທ ອ້າງຄຳເວົ້າຂອງພວກເຈົ້າໜ້າທ່ີທ່ີເຂົ້າ ຮ່ວມໃນການພົບປະກັນນັ້ນວ່າ ການຍິງຕໍ່ສູ້ກັນເກີດຂຶ້ນຈາກຄວາມເຂົ້າໃຈຜິດກັນ ໄທແລະກຳປູເຈັຍມີປະວັດໃນການກໍ່ຄວາມຮຸນແຮງຂຶ້ນ ຢູ່ໃນເຂດຊາຍ ແດນ ໃກ້ໆກັບວັດພຣະວິຫານຂອງສາສະນາຮິນດູ ທ່ີສ້າງຂຶ້ນໃນສັດຕະວັດທີ 11 ນັ້ນ ສານໂລກໄດ້ຕັດສິນໃນປີ 1962 ໃຫ້ວັດແຫ່ງນີ້ເປັນຂອງກຳປູເຈັຍ ແຕ່ສານບໍ່ໄດ້ອອກຄຳຕັດສິນກ່ຽວກັບວ່າ ໃຜເປັນເຈົ້າຂອງທ່ີດິນໃນເຂດອ້ອມແອ້ມວັດ ຊຶ່ງທັງສອງຝ່າຍຕ່າງກໍອ້າງເອົາກຳມະສິດນັ້ນ #5 CN-041 ໃນອີກຂ່າວນຶ່ງກ່ຽວກັບກຳປູເຈັຍ ກຸ່ມປົກປ້ອງສິດທິມະ ນຸດສາກົນກຸ່ມນຶ່ງ ຮຽກຮ້ອງໃຫ້ກຳປູເຈັຍອັດພວກສູນຟື້ນຟູພວກຕິດຢາເສບຕິດແຫ່ງຕ່າງໆລົງ ໂດຍກ່າວຫາວ່າ ໃນສູນເຫລົ່ານັ້ນ ມີການລະເມີດສິດທີພົນລະເມືອງຂອງພວກທີ່ໄປຮັບການປິ່ນປົວ ເຊັ່ນການທາຣຸນນະກັມແລະການຂົ່ມຂືນຊຳເລົາ ຕລອດທັງມີການກັນຂັງພວກເດັກ ນ້ອຍ ແລະພວກທ່ີມີບັນຫາທາງສຸກຂະພາບຈິດນຳ ກຸ່ມປົກປ້ອງສິດທິມະນຸດ Human Rights Watch ທ່ີມີຫ້ອງການຕັ້ງຢູ່ນະຄອນນີວຢອກ ໄດ້ເປີດເຜີຍລາຍງານສະບັບນຶ່ງໃນວັນຈັນມື້ນີ້ ທີ່ ບັນທຶກລາຍລະອຽດຂອງໂຕຢ່າງຕ່າງໆໃຫ້ຊາບ ກ່ຽວກັບພວກເຈົ້າໜ້າທີ່ສູນ ເອົາສາຍໄຟຟ້າຟາດຕີພວກທີ່ຖືກກັກໂຕໄວ້ໃນສູນ ທຳການຂົ່ມຂືນຊຳເລົາພວກແມ່ຍິງ ເອົາໄມ້ຄ້ອນໄຟຟ້າຈີ້ ແລະບັງຄັບໃຫ້ບໍລິຈາກເລືອດນຳ ລາຍງານເວົ້າວ່າ ບາງຄອບຄົວຊາວກຳປູເຈັຍໄດ້ຈ່າຍເງິນເພື່ອສົ່ງພວກຍາດຕິພີ່ນ້ອງ ຂອງເຂົາເຈົ້າໄປປິ່ນປົວຢູ່ສູນກັກກັນເຫລົ່ານີ ບ່ອນທ່ີພວກຮັບການປິ່ນປົວ ຕ້ອງໄດ້ທຳການຝຶກແອບແບບທະຫານເພື່ອກຳຈັດເຊື້ອ ຢາເສບຕິດອອກຈາກລະບົບຮ່າງກາຍຂອງເຂົາເຈົ້າ ຊື່ງພວກເຈົ້າໜ້າທີ່ສູນກ່າວວ່າ ສາມາດປ່ິນປົວການຕິດຢາເສບຕິດຂອງເຂົາເຈົ້າໄດ້ນັ້ນ ເຈົ້າໜ້າທີ່ກຸ່ມປົກປ້ອງສິດທິມະນຸດ Human Rights Watch ທ່ານ Joseph Amone ກ່າວວ່າ ມີເດັກນ້ອຍ ແລະພວກຄົນບໍ່ມີບ່ອນພັກພາອາໄສ ຖືກກັກຂັງຢູ່ສູນປິ່ນປົວຄົນຢາເສບຕິດເຫລົ່ານີ້ ນຳ ຜູ້ບັນຊາການທະຫານສູງສຸດຂອງກຸ່ມເນໂຕໃນອັຟການີສຖານ ນາຍພົນ Stanley McChrystal ຈາກສະຫະຣັດ ກ່າວວ່າ ທ່ານຫວັງວ່າ ຈຳນວນທະຫານອະເມຣິກັນທ່ີເພີ່ມຂຶ້ນໃນອັຟການີສຖານ ຈະນຳໄປສູ່ ການບັນລຸຂໍ້ຕົກລົງສັນຕິພາບກັບກຸ່ມຕາລີບັນ ຜ່ານການເຈລະຈາກັນ ໃນການໃຫ້ສັມພາດທ່ີພິມລົງໃນໜັງສືພິມ The Financial Times ຂອງອັງກິດ ໃນວັນຈັນມື້ນີ້ ນາຍພົນ McChrystal ຍອມຮັບວ່າທ່ານມີຄວາມບໍ່ແນ່ໃຈກ່ຽວກັບສົງຄາມໃນອັຟການີສຖານນັ້ນ ແຕ່ທ່ານກໍກ່າວວ່າ ກຸຸ່ມເນໂຕແມ່ນຕຽມພ້ອມທີ່ຈະທຳຄວາມຄືບໜ້າໃນທາງບວກໃນປີນີ້ ສືບເນື່ອງມາຈາກການມີກຳລັງທະຫານສະຫະຣັດເພີ່ມຂຶ້ນອີກ 3 ໝື່ນ ຄົນໃນອັຟການີສຖານນັ້ນ ນາຍພົນ McChrystal ກ່າວຕື່ມວ່າ ທ່ານ ມີເປົ້າໝາຍທີ່ຈະເຮັດໃຫ້ ການກະບົດຂອງກຸ່ມຕາລີບັນອ່ອນແອລົງ ເຖິງຈຸດທ່ີຜູ້ນຳຂອງພວກເຂົາ ຈະມີຄວາມເຕັມໃຈຍອມຮັບເອົາການແກ້ໄຂບັນຫາກັບຣັຖບານອັຟກາ ນີສຖານ ນາຍພົນກອງທັບສະຫະຣັດທ່ານນີ້ກ່າວຕື່ມວ່າ ໃນທາງສ່ວນ ໂຕແລ້ວ ທ່ານຮູ້ສຶກວ່າ ໄດ້ມີການສູ້ຣົບກັນພຽງພໍແລ້ວ